**KOLEDAR DOGODKOV**

Evropski teden mladih 2015 se bo začel z 2. evropsko konvencijo o mladinskem delu, na kateri bo sodelovalo približno 400 udeležencev iz preko 50 držav, nadaljeval pa s številnimi dogodki na lokalnih in nacionalnih ravneh.

Evropski teden mladih poteka v 33. državah članicah EU. Vabimo vas, da obiščete spletni strani [www.etm.si](http://www.etm.si) in <http://youthweek.eu>, ki nudita več informacij in predstavljata več dogodkov tudi na lokalnih ravneh.

**Dogodki v Ljubljani:**

|  |  |
| --- | --- |
| 11.–12. 4. 2015  Hotel Jelovica,  Bled | **USPOSABLJANJE MLADIH NOVINARJEV**  Usposabljanje je bilo namenjeno mladim, ki so želeli pridobiti osnovna novinarska znanja, potrebna za uspešno pisanje člankov in video reportaž z dogodkov. Poleg teorije so se preizkusili tudi v praktičnih nalogah, v letu 2015 pa bodo imeli priložnost pripraviti dve reportaži z dogodkov, ki jih organizira nacionalna agencija ali pa se bodo odvijali v času evropskega tedna mladih.  **Kontakt:** Živa Mahkota, Movit, 01/ 430 47 47; [ziva.mahkota@eurodesk.si](mailto:ziva.mahkota@eurodesk.si) |
| 13.–16. 4. 2015  City hotel,  Ljubljana  4.-6. 5. 2015  Bruselj | **SEMINAR O STRUKTURIRANEM DIALOGU**  Člani delovnih skupin za strukturirani dialog držav članic EU so se srečali z namenom evalvacije izvajanja strukturiranega dialoga v preteklosti ter prenosa dobrih praks med državami članicami. Oblikovali so priporočila za različne deležnike za izboljšanje izvajanja strukturiranega dialoga v prihodnje.  Posvet je povezan **s konferenco o strukturiranem dialogu** EU z mladimi in mladinskimi organizacijami, ki jo pripravlja Evropska komisija. Na njej se bodo zbrali predstavniki vseh nacionalnih delovnih skupin, zadolženi za participativni postopek v državah članicah EU, kjer bodo predstavili najboljše prakse in priporočila, kako doseči mlade iz vseh delov družbe.  **Kontakt:** Ana Štromajer, Mladinski svet Slovenije, 01 425 60 55; [projekti@mss.si](mailto:projekti@mss.si) |
| 25. 4. 2015  spletno glasovanje  5.-6. 5- 2015  Bruselj | **POSVETOVANJE »LABORATORIJ IDEJ«**  Posvet *Laboratorij idej* je nov koncept, ki je mladim ponudil prostor za izražanje svežih in navdušujočih idej tako za krepitev vloge, zaposlovanje in podjetnost mladih kot tudi za globalna razvojna vprašanja. Posveti so potekali v več državah članicah, namenjeni pa so bili oblikovanju predloga za izboljšanje položaja mladih v okviru ene od prej omenjenih štirih tem. Predlogi bodo objavljeni na strani <http://youthweek.eu>, glasovanje o njih pa se bo začelo 25. aprila 2015.  Ob oblikovanju slovenskega predloga so mladi pripravili tudi kratko animacijo, ki je na voljo na <https://www.youtube.com/watch?v=ITtGgHkIqYc>.  Predstavniki nacionalnih posvetov se bodo v Bruslju zbrali 5. in 6. maja 2015, kjer bodo sodelovali na osrednjem seminarju Laboratorija idej, namenjenem pogovoru o predlaganih idejah ter oblikovanju predstavitve najboljših predlogov na politični razpravi, ki bo dan kasneje. Politični odločevalci v Bruslju bodo o predlogih razmislili in podali svoje povratne informacije.  Slovenski predlog bo zastopala Manca Kozlovič iz Mladinskega združenja Brez izgovora Slovenija.  **Kontakt:** Elizabeta Lakosil, Movit, 01/ 430 47 47, [elizabeta.lakosil@mva.si](mailto:elizabeta.lakosil@mva.si) |
| 5. 5. 2015 med 14. in 16. uro | **DAN ODPRTIH VRAT IN NOVA SPLETNA STRAN ZAVODA MOVIT**  Movit se je konec meseca marca preselil v nove prostore na Dunajsko 5 v tako imenovano Delovo stolpnico. Predstavili jih bomo na dnevu odprtih vrat med 14. in 16. uro. Obiskovalci bodo lahko pobrskali med pestro izbiro tematskih publikacij vseh vrst, ki so v zadnjih letih našle mesto v naši knjižnici, in nekatere izmed njih tudi odnesli s seboj.  Zaživela bo tudi nova spletna stran [www.movit.si](http://www.movit.si), ki bo združevala dosedanje ločene spletne strani programa Mladi v akciji, Infoservisa Eurodesk in podpornega centra Salto pod eno streho. Upamo, da bo pregled aktivnosti zavoda tako boljši, stran pa uporabnikom bolj prijazna.  **Kontakt:** Elizabeta Lakosil, Movit, 01/ 430 47 47, [elizabeta.lakosil@mva.si](mailto:elizabeta.lakosil@mva.si) |
| 7. 5. 2015 med  14. in 18. uro  v prostorih Zavoda Movit | **POSVET O SOCIALNEM VKLJUČEVANJU**  Nacionalna agencija programa Erasmus+: Mladi v akciji spodbuja večje vključevanje mladih iz ranljivih skupin v program, zato želi razviti strategijo podpore organizacijam, ki želijo biti bolj aktivne na tem področju. Posvet je namenjen strokovnjakom in potencialnim akterjem na področju socialnega vključevanja z namenom identifikacije potreb organizacij za tovrstno delo, služil pa bo kot priprava na mednarodno konferenco o socialnem vključevanju, ki bo potekala v novembru 2015.  Istočasno bo Podporni center Salto za vključevanje v Bruslju predstavil novo Strategijo vključevanja in raznolikosti, ki jo je oblikoval v sodelovanju z različnimi deležniki, v njej pa med drugim predstavljajo možnosti in nasvete pri tovrstnem delu za akterje na polju mladinskega dela. Dogodek bo potekal v obliki delavnic in posvetov, sodelovali pa bodo predstavniki Evropske komisije, nacionalnih agencij, podpornih centrov SALTO in deležnikov na področju mladinskega dela.  **Kontakt:** Elizabeta Lakosil, Movit, 01/ 430 47 47; [elizabeta.lakosil@mva.si](mailto:elizabeta.lakosil@mva.si) |
| 4.-10. 5. 2015 | **EURODESKOV SPLETNI KVIZ O MOBILNOSTI**  Zabavna vprašanja bodo posameznike vodila do ugotovitve, katera mobilnost v okviru programa Erasmus+ jim najbolj ustreza. Kviz je namenjen promociji programa in ozaveščanju o možnostih mobilnosti.  **Kontakt:** Živa Mahkota, Movit, 01/ 430 47 47; [ziva.mahkota@eurodesk.si](mailto:ziva.mahkota@eurodesk.si) |
| 8. 5. 2015  ob 16:00  v Kinu Šiška | **DIALOG Z EVROPSKO KOMISARKO ZA PROMET VIOLETO BULC**: **MLADI IN PRIHODNOST**  Dialog bo osrednji dogodek Evropskega tedna mladih. Razpravljalo se bo o zaposlovanju mladih in zagotavljanju delovnih mest zanje (nove naložbe, gospodarska rast, zeleno gospodarstvo, uresničevanje kreativnih idej in spodbujanje inovativnosti), trajnostni mobilnosti (problem preobremenjenosti cestnega in zračnega prometa)in prihodnosti EU(enak dostop do koriščenja pravic in aktivno vključevanje v družbo skozi programe in politike EU, ovire pri čezmejni mobilnosti, poklici, veščine in storitve prihodnosti v EU).    Pred začetkom dialoga bo potekala manjša animacija, na stojnicah pa se bodo predstavljale nekatere mladinske organizacije ter nekatere mreže in kontaktne točke Evropske komisije – med njimi tudi Movit!  Po dogodku bo poskrbljeno za druženje, nastopila po skupina Koala Voice.  **Kontakt:** Maja Hostnik, Mreža MaMa, 041 804 069, [maja.hostnik@mreza-mama.si](mailto:maja.hostnik@mreza-mama.si) |
| 11. 5. 2015 | **PRENOVLJEN PORTAL MLAD.SI**  Portala mlad.si, ki je osrednje komunikacijsko središče za mladinski sektor v Sloveniji, bo zaživel v novi podobi. Ustanovitelj je Urad RS za mladino, ureja ga pogodbena sodelavka urada Mreža Mama. S prenovljeno spletno stranjo želimo pomagati mladinskemu sektorju k večji prepoznavnosti in odmevnosti, boljši informiranosti in večji povezanosti mladih  v Sloveniji.  **Kontakt:** Nataša Lombergar, Urad RS za mladino, 01 400 54 79, [natasa.lombergar@gov.si](mailto:natasa.lombergar@gov.si), |

**Dogodki v Bruslju:**

|  |  |
| --- | --- |
| 27.–30. 4. 2015 | **2. EVROPSKA KONVENCIJA O MLADINSKEM DELU**  Okoli 400 udeležencev bo preučevalo politiko in prakso o mladinskem delu ter pripravilo deklaracijo, katere priporočila bodo izhodišče za oblikovanje nove politične agende o mladinskem delu Sveta Evrope. Na konvenciji je sodelovalo več kot 50 držav, udeležili pa so se je politični odločevalci, mladinski delavci in raziskovalci s področja mladine.  Več na <http://www.eywc2015.be/>. |
| 6. 5. 2015 | **YO!FEST, FESTIVAL EVROPSKEGA MLADINSKEGA FORUMA**  Leto 2015 bo gostilo že 6. izvedbo festivala Yo!Fest, ki ga vsako leto organizira Evropski mladinski forum. Z združevanjem političnih razprav in delavnic z živo glasbo in umetniškimi predstavami Yo!Fest stremi k mobilizaciji mladih in mladinskih organizacij iz celotne Evrope.  Tesno bo povezan s temo evropskega tedna mladih in evropskim letom razvoja. Politične razprave se bodo osredotočale na rast, mlade in razvoj, poudariti pa želijo, da se razvoj dogaja vsak dan, v vsakem lokalnem okolju, in stremi h grajenju vključujoče in skrbne družbe do mladih in državljanov na splošno.  Več na: <http://www.yofestebc.eu/> in <https://www.facebook.com/yofest> |
| 6. 5. 2015 popoldan | **POLITIČNA RAZPRAVA Z EVROPSKIMI POSLANCI**  Razpravo bosta gostila komisar Tibor Navracsics ter latvijska ministrica za izobraževanje in znanost Marite Seile. Na debati oprispevku evropske mladinske politike k participaciji mladih bodo vključeni tudi predstavniki posvetov Laboratorij idej, ki bodo predstavili oblikovane predloge iz svojih držav. |
| 6. 5. 2015 popoldan | **PREDSTAVITEV NAJBOLJŠIH PROJEKTOV DOBRIH PRAKS**  Ob vsakem evropskem tednu mladih nacionalne agencije izberejo 5 projektov dobrih praks na osrednjo temo tedna, letos pa je bil poudarek tudi na tem, kako izvedba aktivnosti v okviru programov Mladi v akciji in Erasmus+: Mladi v akciji pripomore k zaposljivosti in participaciji mladih. Izmed predlaganih je Komisija iz vsake države izbrala enega.  Izbrani projekt v Sloveniji je projekt Mladinskega združenja Brez izgovora Slovenija: **Youth Conference on Alcohol and Youth**, ki je potekal novembra 2012. Slovesnosti v Bruslju se bosta udeležila predstavnika projekta Jan Peloza in Daša Kokole. Dogodek se bo zaključil s slovesnostjo, na kateri bodo podelili nagrade trem najboljšim projektom.  Več na: <http://europa.eu/youth/eyw/youthawards_en> |

**Dogodki drugod po Sloveniji:**

<http://www.mva.si/teden-mladih/lokalni-dogodki/>